
Quatre joves son empresonats a Picassent pels fets posteriors al desallotjament de Malas Pulgas 


Empresonats 


Una massiva manifestació recorrerà els carrers de València el proper divendres al vespre. 
La primera marxa a les portes de la presó va reunir 200 persones el passat diumenge. 


València.- El jutjat d’instrucció 2 de la ciutat 
de València, va decidir després de mantenir 
una reunió de diverses hores amb el cap de 
la brigada d’informació de la policia nacio¬ 
nal de la ciutat, tancar a la presó de Picas¬ 
sent de manera provisional (abans de judici) 
i sense dret a fiança a quatre persones 
detingudes i acusades de pertànyer a un 
“grup anarquista terrorista de carrer”. Aquest 
tipus d’acusacions de “terrorisme”, han de 
ser dictades per l’Audiència Nacional i no 
pas per un tribunal ordinari, i per això durant 
aquesta setmana el jutge decidirà el possible 
traspàs del cas al tribunal de Madrid. 

La campanya mediàtica 
Els quatre detinguts van ingressar a Picassent 
divendres a la nit, després de ser traslladats 
en furgons des dels jutjats de la ciutat, 
enmig de crits de suport de la gent que es 
concentrava a les portes de l’edifici. Un d’ells 
ha estat tancat a la galeria de menors, ja que 
tan sols té 17 anys. 

Els mitjans de comunicació es varen encar¬ 
regar de facilitar l’empresonament dels nois, 
ja que varen informar de tot allò que els 
feien arribar des de fonts de la Delegació del 
Govern, intentant crear un clima de linxam 
ent contra els okupes de la ciutat i contra les 
respostes que des de la gent que participa 
d’aquest moviment a la ciutat es dona als 
desallotjaments i la repressió. 


Recordem, que s’ha decretat un mes de 
secret sumarial, i que els domicilis dels qua¬ 
tre detinguts varen ser registrats, filmats i 
escorcollats amb un ampli dispositiu. Els van 
requisar llibres, cartells i especialment qual¬ 
sevol cosa que pogués ser criminalitzable 
mediàticament però que no suposava cap 
tipus de delicte, com per exemple una ban¬ 
derola reclamant l’apropament de presos 
bascos a Euskadi. De fet, els fets concrets 
dels que se’ls acusa, son el suposat trenca¬ 
ment dels vidres de dues immobiliàries i un 
petit tall que un treballador d’aquestes es va 
fer durant aquestes accions, que en cap 
moment han estat demostrades, i que en cas 
que així fós, jurídicament no poden legiti¬ 
mar un empresonament provisional sense 
fiança. Des d’entitats i col·lectius de València 
i des d’altres punts de l’Estat espanyol ja s’ha 
iniciat una campanya de solidaritat, amb 
pintades, cartells i signatura de manifestos. 


A Palma de Mallorca han convocat una man¬ 
ifestació pel proper divendres i a Madrid 
organitzen autocars per assistir a la massiva 
manifestació que tindrà lloc el divendres 25 
a les 18h a la Porta Principal de Vivers de la 
ciutat de València. 

Comencen les marxes a Picassent 
La primera de les decisions que va prendre 
l’assemblea de suport als empresonats va ser 
la de convocar una concentració de protes¬ 
ta setmanal a les portes de la presó de 
Picassent. Aquest diumenge, dia 20, més de 
200 persones varen participar-hi, i els crits 
varen ser sentits a l’interior dels mòduls, així 
com la resposta dels nois, que va ser escolta¬ 
da des de l’exterior. Això va provocar l’al¬ 
teració de la situació dins de la presó i les 
amenaces de represàlies d’obertura d’expe¬ 
dients per part dels funcionaris. Aquest acte 
es repetirà tots els diumenges a les 14h. 

Contra-lnfos 22/10/02 


—Manifestació — 

Per la llibertat dels presos 

-divendres 25 a les 18h a la Porta de Vivers- 


Cronologia d’un 
salt qualitatiu en 

EL SISTEMA REPRESSIU 

Divendres 11 d'octubre : Es convoca una 
manifestació antifeixista contra els 
actes ultres de la Plataforma Espana 
2000, protegits per la policia i l’em- 
presa La Levantina. Els antiavalots 
carreguen contra l’acte antifeixista. 
Dissabte 12 d’octubre : Dues persones 
que es trobaven a l’exterior del centre 
social Pepika la Pilona, son detingudes 
a punta de pistola i conduides a la 
Jefatura Superior de Policia de Valèn¬ 
cia. La finalitat de la dura actuació 
policial era comunicar-los una notifi¬ 
cació judicial per anar a declarar. 
Dilluns 14 d’octubre : Vuit furgonetes 
policials desallotgen el Cso Malas 
Pulgas, al barri d'El Cabanyal. Identi¬ 
fiquen diverses persones i en detenen 
una. La Levantina es fa amb la vigilàn¬ 
cia de la casa. 

Dimarts 15 d’octubre : Quatre persones 
son detingudes per policies de paisà, 
suposadament acusades d'accions en 
protesta pel desallotjament. 

Divendres 18 d’octubre : Després de tres 
dies d’incomunicació son empresona¬ 
des pel jutge d’instrucció 2 de la ciutat. 


Les excavadores i les empreses d’enderrocs arrasen amb espais okupats 

Operaris d enderrocs Urena 
enrunen el Cso Ikària del Poblenou 

Una cercavila recorre el barri sota una massiva presència de "secretes". 


Poblenou.- Dimecres 16 d’octubre a les 7:30 
del matí, un grup de pressumptes paletes de 
l’empresa Enderrocs Urena han entrat i des¬ 
truït il·lícitament el Centre Social Okupat 
Ikària. L’empresa propietària de l’immoble, 
BORBÓN 56 s’ha pres la recuperació de la 
finca pel seu compte, sense tenir present 
cap instància jurídica (no va presentar 
denúncia de l’okupació, i tampoc tenia l’or¬ 
dre judicial ni el permís d’enderroc). Han 
destruït l’escala de la casa i el terra del pis de 
dalt, deixant impracticable la cafeta (perquè 
tota la runa ha caiguat a la planta baixa), 
trencant un munt d’objectes de valor 
(neveres, aparells de música, altaveus, 
estufes, focus de llums, etc.). A més, no 
havien avisat els membres del centre social 
sobre l’enderroc, cosa que hauria pogut 
posar en perill la seva integritat física. 


El CSO Ikària feia més d’un any que estava en 
funcionament. Era un espai de convivència, 
participació i debat per a joves i adults del 
barri, on s’hi realitzaven activitats reivindica¬ 
tives, de formació i lúdiques. Va ser l’embrió 
de l’Assemblea de Joves de Poblenou i els 
seus membres han participat, durant aquest 
any i escaig, en altres iniciatives populars del 
barri, com la Coordinadora Contra el 22@ o 
les festes de l’Espai Jove de la Coordinadora 
d’Entitats. En definitiva, Ikària i l’Assemblea 
de Joves han contribuït a la consolidació del 
teixit organitzatiu del barri. El dia 20 a la 
tarda, una cercavila de 40 persones va anar 
des del Casino del Poblenou fins a les portes 
de la casa destruïda, on diverses persones 
varen poder entrar per comprovar l’enderroc 
il·legal. La presència policial de paisà va ser 
massiva. Contra-lnfos 22/10/02 


Enderroquen la vivenda 
del passatge Frigola 

Gràcia - Diverses furgonetes d’antiavalots de 
la guàrdia urbana van assaltar cap a les 3 de 
la tarda, una vivenda okupada al passatge 
Frigola, el passat divendres. Varen treure a 
una noia que hi era i van enderrocar l’edifici. 
L’ajuntament, pretén fer-hi un vial. 

S’atura l’asfaltat del 
Forat de la Vergonya 

La Ribera.- Veins i veïnes concentrats els 
matins del dia 18 i 21 d’octubre al solar del 
Forat de la Vergonya varen poder evitar que 
s’asfaltés la zona, ja que exigeixen un parc i 
una zona verda. Ells mateixos ja hi han plan¬ 
tat diversos arbres. El gerent del districte, 
Josep Maria Luchetti promet que tornaran. 


Revolta estudiantil durant 
l’enderroc del Cortijo 

Sants.- Enderrocs Budesa va executar l’en¬ 
derroc el passat dia 17 de la vivenda El 
Cortijo, al c/Gavà 39. Desenes d’alumnes de 
l’Escola Proa es van revoltar pels fets, fins i 
tot llançant pedres a l’excavadora. La poli¬ 
cia va marxar sota els xiulets dels nois. 

Expropien part dels horts 
de la masia Kan Cadena 

Esplugues de Llobregat.- Policies nacionals 
d’Esplugues van entrar als horts de Kan 
Cadena i varen identificar a les persones de 
la casa, per encobrir la feina d’una excava¬ 
dora d’Enderrocs Urena que sota ordres 
municipals va expropiar 84m2 dels horts 
per eixamplar el pas del futur Trambaix. 










Repressió 


A NTIFEIXISME 


Lluites d'Arreu 


Convocatòria als jutjats el dia 28 

Judici ràpid pels detinguts 
el 12 d octubre d enguany 

L'Observatori del Sistema Penal de la UB denuncia les detencions. 


Barcelona- El proper dilluns 28 d’octubre a 
les 9:00h hi ha convocada una concentració 
als jutjats (passeig de Lluís Companys) ja que 
es celebrarà el judici ràpid contra els i les 
detingudes en la manifestació del 12-0 
d’aquest any. Arran d’això el passat 16 d’oc¬ 
tubre l’Observatori del Sistema Penal i els 
Drets Humans de la Universitat de Barce¬ 
lona, va emetre un comunicat en roda de 
prensa on feia un pronunciament públic res¬ 
pecte l’actuació policial del passat 12-OCT. 


El document analitza en 5 apartats les 
actuacions de la Delegació del Govern 
respecte el 12-OCT. Arriba a la conclusió de 
que desgraciadament es presenten inqui¬ 
etants signes de polítiques criminals de 
«tolerància zero» i de «l’emergència penal». 
Contribuint així a empetitir un sistema de 
llibertats i per això ha de ser qüestionat. Per 
més dades o accés al document íntegre: 
observsp@dret.ub.es o la pàgina web: 
www.ub.es/ospdh Contra-lnfos 22/10/02 


A CORNELLÀSURTENAL CARRER CONTRA LAIMPUNITAT 

Jornades contra els abusos de 
poder en record de Jorge Bolancel 

Cornellà/Baix Llobregat- “Aquest cap de setmana, una vegada més, sortirem al carrer per 
denunciar tots els abusos del poder, del que som objecte totes les persones que ens 
enfrontem a aquest sistema. El dia 23 d’octubre, fa cinc anys de la mort del nostre compa¬ 
ny Jorge Bolancel, i tornarem a denunciar públicament la repressió i la violència tant 
psíquica com física que els cossos policials exerceixen diàriament amb total impunitat. Així 
tornarem a cridar ben fort que ni oblidem ni perdonem. Us esperem a la concentració con¬ 
tra els abusos del poder, el divendres 25 d'Octubre a les 8 de la tarda, al metro de Sant 
Ildefons, (L-5) Cornellà. I el dissabte 26 a partir de les 12 del migdia, amb el taller de pan¬ 
cartes, taula informativa, passi de video contra la criminalització dels moviments socials, 
l'obra de teatre contra la tortura i la vermutada, al mateix lloc. Basta ja d’abusos de poder.” 

Assemblea de Cornellà 22/10/02 


Laboral 


191 famílies afectades 

Suspensió de pagaments a 
l’empresa Estampados Sanchís 

Vau. dAlbaida/ Osona.- «La Coordinadora Obrera Sindical (COS) amb la seva secció a la Vall 
d’Albaida dona a conèixer la suspensió de pagaments de Estampados Sanchís considerant 
que l’únic responsable d’aquesta situació és la direcció de la empresa per una mala gestió. 
Que la empresa no està actualment a la alçada de les circumstàncies i que no informa el 
suficient, per no dir gens, als treballadors i treballadores, i que veiem la possibilitat clara 
d’un pla de reestructuració de plantilla negatiu. Davant aquesta situació i la gravetat dels 
fets, manifestem el nostre rebuig de forma contundent sobre el comportament de la 
empresa cara al comitè i els treballadors i treballadores i empendre mesures al respecte. La 
COS considera que amb el sustent de 191 famílies no es juga.» 

Coordinadora Obrera Sindical + Contra-lnfos 15/10/02 


Aquest diumengetothoma Vic 

L’ajuntament de Vic no rectifica tot i la 
pressió popular davant de l’acte feixista 


Xerrada de l’escriptor Carlos Monsivais 

Acte en record de l’advocada 
assassinada a Mèxic ara fa un any 


Digna Ochoa va rebre un homenatge simbòlic a la placa Universitat. 


Vic/ Gona.- Prop de 300 firmes, recollides 
en tan sols una setmana, juntament amb un 
manifest van ser entregades el divendres dia 
18 a l’ajuntament de Vic. El motiu era recla¬ 
mar a l’ajuntament la retirada del permís 
que ha estat atorgar a la Plataforma per 
Catalunya per a realitzar un congrés a l’edifi¬ 
ci públic del Sucre el proper dia 27 d’octu¬ 
bre, aquest diumenge. Davant la nul.la res¬ 
posta de l’ajuntament, ara per ara els feixis¬ 
tes, liderats per Josep Anglada, podran real¬ 
itzat l’acte previst. És per això i exposant que 
d’altres espais han negat aquests últims dies 
el seu espai a aquest partit per a que puguin 
realitzar els seus actes, el dimecres es reme¬ 


tia una carta a l’alcalde recordant-li la 
oposició existaent envers Anglada. 

I el diumenge 27, jornada antifeixista a Vic. 
Tot i que l’ajuntament tampoc ha donat res¬ 
posta a la Coordinadora contra el Racisme 
sobre la sol·licitud d’utilitzar un espai públic 
per a realitzar la jornada. La Plataforma 
manté la convocatòria, així es convoca a 
tothom a les llh del matí a la Plaça Gaudí de 
Vic, que està entre la Rambla Hospital i la 
catedral. Durant el matí hi haurà tallers, 
muntada de txiringos i parlaments. Després 
hi haurà un dinar popular i actuacions musi¬ 
cals per la tarda. 

Contra-lnfos Osona 22/10/02 


Barcelona.- Sota el lema «Un aho sin Digna, 
un gobierno sin dignidad», prop d’una cin¬ 
quantena de persones varen participar el 
passat divendres a un acte d’homenatge en 
record de l’advocada pro drets humans i 
civils mexicana, Digna Ochoa. A una pancar¬ 
ta es podia llegir: Chiapas, basta de impu- 
nidad. Digna Ochoa asesinada. L’acte prete¬ 
nia ser una petita aportació des de Barce¬ 
lona per tal de presionar al govern mexicà, i 
aconseguir així una decidida investigació 
sobre els fets, que esclareixin aquella mort. 
Tanmateix, durant la concentració es va lle¬ 
gir una carta de l’EZLN dirigida a la família 


de Digna i es va fer esment als diversos actes 
realitzats en la seva memòria, com ara la 
inauguració d’un centre de drets humans a la 
seva ciutat natal. Finalment es varen encen¬ 
dre diverses torxes que es varen deixar cre¬ 
mar davant de les pancartes en senyal de 
record. D’altra banda, el proper divendres 25 
d’cotubre a les 19h, l’escriptor mexicà Carlos 
Monsivais realitzarà una conferència al 
voltant de l’actualitat a Mèxic i Chiapas, a la 
sala d’actes de CCOO, a Via Laietana 16. 
L’acte el convoca el Col·lectiu de Solidaritat 
amb la Rebel·lió Zapatista de Barcelona. 

Contra-lnfos 22/10/02 


A NTIMILITARISME 


M ANIFESTACIÓA BARCELONA EL 2 7 D’OCTUBRE 


Alliberament Animal 


Del 29 de novembre a l’1 de desembre 


Jornades sobre alliberament animal 


Convocatòries de manifestació 
contra la guerra de Bush a l’Iraq 

“Aturem la Guerra” va realitzar una marxa a Tarragona el passat dijous. 


Catalunya.- La Plataforma Aturem la Guerra 
ha convocat una manifestació pel proper 27 
d'octubre a les 12h al passeig de Gràcia amb 
Ronda de Sant Pere, a Barcelona. La finalitat 
és posar de relleu el rebuig social de la guer¬ 
ra imperialista del govern de Bush a la recer¬ 
ca de petroli abans de que comenci. 
Aquesta Plataforma considera que tant la 
política de les resolucions de l'ONU en 
matèria dels inspectors com l'insistent mis¬ 
satge de la seguretat nacional i mundial són 
només excuses matusseres per intentar 
amagar i justificar la guerra i l'actual 
embargament, que dura ja 10 anys i mata a 
milers de persones i nens cada any, contra 
Iraq. Denuncia que els EUA porten la ban¬ 
dera dels drets humans i de la democràcia i 
ells són els primers en vulnerar tant els drets 
fonamentals com les decisions d'òrgans que 
ells mateixos han creat, en referència als 
diferents organismes militars mundials, 
l'ONU i l’OTAN. 

Mobilitzacions a Tarragona i Sabadell 
A la ciutat de Tarragona, ja es va realitzar 
una marxa de rebuig a la guerra el passat dia 


17. Prop de 300 persones es van concentrar a 
la plaça de la Font de Tarragona per baixar 
cap a la Rambla Nova i la sotsdelegació de 
govern, enmig d'imaginatives consignes. El 
dimecres 23 hi ha una xerrada sobre l'aixeca¬ 
ment de les sancions a Iraq a la Sala d'actes 
de Cultura, al carrer Major de Tarragona. 
També s'ha convocat tothom perquè, en cas 
d'atac a l'Iraq, l'endemà mateix es concentrin 
a l'estàtua dels despullats, a la Rambla Nova 
de Tarragona, a les 8 del vespre. A Sabadell 
també tindrà lloc el dia 23 una concentració 
a les 8 del vespre a la plaça Doctor Robert. 

Contra-lnfos 21/10/02 


Barcelona.- “Som un grup de persones que, 
independentment de treballar en altres 
col·lectius o no, tenim les mateixes preocu¬ 
pacions i/o necessitats de crear un espai de 
debat sobre diferents aspectes que formen 
part de la lluita per l'alliberament animal 
(humana inclosa). Per això hem començat a 
treballar en unes jornades a nivell de l’Estat 
espanyol que es duran a terme els dies 29,30 
de novembre i 1 de desembre al Csqa Les 
Naus, a Barcelona. La nostra idea principal és 
que aquestes jornades siguin obertes a tot el 
món, tant a nivell de col·lectius com a títol 
personal, i no centrant-nos només en l'as¬ 
pecte de la dieta, sinó més aviat, buscant el 
"benestar" animal (tornem a repetir: humà 
inclòs), per anomenar-lo d'alguna manera. 
Volem despertar l'interès, mostrar i intercan¬ 


viar diferents maneres de fer i pensar. Ara 
com ara hem començat a donar-li forma a 
aquestes jornades i per això us volem convi¬ 
dar a qualsevol tipus de proposta, suggeri¬ 
ment, idea, etc... per al desenvolupament 
d'aquestes, i fer-les, així, entre totes, un espai 
interessant, fugint del típic "més del mateix". 
Us agrairíem que us poséssiu en contacte 
amb nosaltres si veieu interessant la propos¬ 
ta, ja sigui per a confirmar la vostra assistèn¬ 
cia (molt important!), per enviar informació 
o per a qualsevol dubte que pogueu tenir. 
Sense més, ens acomiadem i esperem rebre 
aviat notícies vostres. Una abraçada!!!” 

Jornades d’alliberament animal 13/10/02 
Contactes: 
< lesnaus@sindominio.net> 
(93) 284.26.78. mòbil: 669.19.47.68 


Per la pau: prou investigació militar! 

Presentació de les adhesions a l’objecció científica 

Barcelona- “Dimarts 15 d’octubre a les 19 hores, al paranimf de la UB (plaça Universitat de Ben), vàrem realitzar un acte de la campanya 
«Per la pau: prou investigació militar!» (www.fundacioperlapau.org/prouinvestigaciomilitar), presentant totes les objeccions científiques 
que hem rebut en els últims mesos. Gairebé el 40% dels recursos públics de recerca i desenvolupament de l’Estat van dedicats a investi¬ 
gació militar. Amb aquest acte volem donar a conèixer que molts científics han objectat a la investigació militar, obrint així un nou camí 
en el treball per la pau, en uns moments en que probablement ens trobem en les portes d’una nova guerra.” Fundació per la Pau 15/10/02 












Ecologia 


Lluites d'Arreu 


Exigeixen la readmissió d’un company 

Vaga indefinida al Mercat Central del Peix 


Barcelona.- Els treballadors del Mercat del 
Peix, començaran una vaga indefinida a par¬ 
tir del dia 28 d’octubre per la nit, per exigir 
la readmissió del delegat sindical de CGT, 
Gabriel Serra. La vaga afectarà a totes les 
peixateries de Catalunya. Tant el sindicat 
com les plataformes veïnals del barri d’en 
Gabriel donent suport a la vaga, aquest és 
un dels comunicats que ens han arribat: 
«Desde la Plataforma Contra el Paro y la 
Precariedad de Sant Martí, volem denunciar 
que un veí del barri, ha patit un acomiada¬ 
ment disciplinari al Mercat del Peix de Mer- 


cabarna. Per treure-se’l de sobre, l’acusen 
falsament de robar 140 euros de la caixa. 
L’home porta 21 anys treballant a la mateixa 
empresa i realitza funcions de delegat sindi¬ 
cal de CGT, participant en la comisió nego¬ 
ciadora del conveni durant 20 anys. La 
empresa, Consignaciones Mediterranea S.L, 
ha volgut fer un acomiadament exemplar 
després dels forts conflictes del juny passat 
(la vaga general) per tal d’espantar a d’altres 
companys/es.» Plataforma Contra el Paro y 
la Precariedad de Sant Martí + 
CGT + Contra-lnfos 22/10/02 


A CTE CONTRA EL TÚNEL DE B RACONS 

Segona caminada 
popular contra 
l’especulació al Pirineu 

Pallars Sobirà- Aquest diumenge 20 d’oc¬ 
tubre ha tingut lloc la segona marxa a peu 
contra l’especulació al Pirineu, convocada 
desde diverses organitzacions que donen 
suport a la Campanya per la Defensa de la 
Vall d’Àrreu. Unes 400 persones, dis- 
tribuides en dos grups segons la dificultat 
de la marxa, van trobar-se a l’ermita de la 
Mare de Déu de les Neus d’Àrreu, per 
protestar pel desordre territorial que està 
aplicant al Pirineu el govern de la 
Generalitat. El primer grup es va trobar al 
Port de la Bonaigua, fent una ruta compler¬ 
ta per la vall de unes 6 hores de marxa, 
mentre que el segon grup sortia de Boren 
cap a la vall d’Àrreu. Es va llegir un manifest 
on es feia referència a la complicitat de la 
Generalitat al afavorir projectes especu¬ 
latius, mancats de criteri de sostenibilitat, a 
les zones de muntanya on entre d’altres 
coses es deia: « I sembla ser que per com 
memorar el 2002, declarat com a any inter¬ 
nacional de les muntanyes, la Generalitat 
ha decidit destruir tot un seguit d’espais 
com: la Vall d’Àrreu o la vall de Filià que és 
la més meridional del Pirineus. O permetre 
l’ampliació de pistes d’esquí com les 
d’Arinsal i Pal cap a la Vall Ferrera pel coll de 
Salòria a Alins. O la nefasta ampliació de les 
pistes de la Molina.» Trobareu més informa¬ 
ció sobre la campanya a la web de l’AEEC 
aeec@pangea.org. D’altra banda, el col·lec¬ 
tiu Salvem les Valls ha organitzat un encer¬ 
clament simbòlic de la seu de la Conselleria 
de Medi Ambient (carrer Josep Tarradellas), 
el proper dijous 24 d’octubre a les 19h. per 
denunciar la construcció del túnel de 
Bracons. Assemblea d’Entitats Ecologistes 
de Catalunya + Contra-lnfos 22/10/02 


C ONTRA -I NFORMACIÓ 


Jornada mundial Media Democracy Day 

Bicicletada contra la manipulació 
dels mitjans a Barcelona 

Barcelona - Divendres 18 es va celebrar a diferents punts del planeta el Media Democracy 
Day. També a Barcelona, on es va fer una "bicicletada mediàtica" i una concentració amb 
passi de vídeos censurats davant de COM Ràdio. Ambdues accions, especialment la bici¬ 
cletada, van ser seguides a curta distància per intimidatoris efectius de la guàrdia urbana 
i la policia antiavalots. Les accions van començar passades les set del vespre a plaça 
Catalunya, des d'on va sortir la bicicletada, que va fer la primera parada a La Vanguardia. 
Després es va passar per Radio Nacional, Cadena SER, agència de notícies EFE i COM 
Ràdio, on esperaven desenes de persones més preparades pel passi de vídeos censurats. 

Contra-lnfos 22/10/02 


Et pots subscriure al Contra-Infos electrònic 
enviant-nos un mail a zitzania@sindominio.net 
o entrant a la web: www.sindominio.net/zitzania 
També hi trobaràs el Contra-lnfos en format original 
.El rebràs tots els dimarts al vespre.. 


Marxa contra l’especulació 

Dijous 24 d’octubre a les 19h a Canaletes 

Plataforma Veïnal contra l’especulació 

COMENCENL ACAMPADA I VAGA DE FAM 

Marxa contra 
el camp de 
golf de Vilalba 

La Roca/Vallès Oriental.- El passat diu¬ 
menge unes trescentes persones d’arreu del 
Vallès Oriental es van manifestar contra el 
projecte urbanístic de l’alcalde de la Roca, 
l’especulador Illa, que amb el silenci de la 
resta d’alcaldes del Vallès, com la “senyora” 
Viader a Cardedeu, volen construir un camp 
de golf, 150 xalets de luxe, dos hotels amb 
els accessoris corresponents. 

La manifestació va ser alegre i tranquila 
amb trescents caminants, dos gegants i qua¬ 
tre tractors, un dels quals repartia cervesa. 
Es va sortir de la plaça de l’ajuntament de 
Cardedeu, es va tallar la carretera general i 
es va arribar als camps de Vilalba, on la 
selecció catalana de llenyataires va fer una 
exhibició de tallar troncs, tir amb destral i 
van fer uns bancs amb serres mecàniques 
(busquen gent amb ganes d’apuntar-se). Per 
acabar, es va comunicar que un grup de tres 
persones començaven una vaga de fam, 
acampant a Vilalba, demanant la constitu¬ 
ció de la Plataforma del Vallès, una pre- 
assemblea d’assamblees de cada poble del 
Vallès, per decidir com es vol viure i ges¬ 
tionar la comarca. Contra-lnfos 22/10/02 

Neteja a la grega 

Dura ofensiva represiva a Grècia 
mesos abans de la presidència europea 

Atenes/Grècia.- Els moviments socials grecs s'enfronten des d'inicis d'estiu, a una de les 
ofensives policials més fortes que han viscut mai. El Govern Grec es prepara per assumir 
el pròxim gener la Presidència Europea, amb la conseqüent cimera de Caps d'Estat i de 
Govern a Tessalònica el proper juny; i alhora, Atenes comença a omplir-se d'anuncis de 
Coca-Cola exaltant l'espectacle olímpic del 2004. Presidència europea i Olimpíades, l'o¬ 
casió ideal per buidar la ciutat de qualsevol tipus de dissidència que plantegi una lògica 
diferent i d'enfrontament davant l'ofensiva neoliberal que s'amaga darrera aquest tipus 
d'espectacles; fet que a Barcelona no ens podem queixar de manca d'experiència. 
L'estratègia repressiva adoptada pel govern grec i les forces policials, per variar, no ha 
mostrat cap tipus d'originalitat. El 29 de juny, era detingut el primer membre d'un grup 
polític armat anomenat 17 de Novembre que feia 30 anys que actuava en territori grec i al 
qual se li atribuïen 23 assassinats. A partir d'aquesta detenció, i com si fos obra del jutge 
Garzón, en un mes tenien desarticulat tot el grup, combinat també amb una estratègia 
mediàtica per tal de traslladar el 17N de l'àmbit polític al de la pura criminalitat. Un 
muntatge cinematogràfic perfecte, llançat en el moment més adequat. 

(continua la setmana vinent) Corresponsalia a Grècia 22/10/02 

Contra-Infos 


2100-3426-81-2100220668 


tel: 93.442.62.53 

«zitzania@sindominio.net» 

En general ambient assoleïat tota la setmana, amb alguns núvols alts fins divendres i tem¬ 
peratures superiors als 20 graus durant el dia. Vents del sud-oest forts dilluns i dimarts. 


























































